Wekîla Verêne ya HDPyî Çagla Demîrel a ke serra 2015î de amebî tepiştene bi îdîaya ''endamîya rêxistine'' ameyêne hukmkerdene. Roniştişê bire yê dewa Mehkema Cezaya Girane ya 5. ya Amedî de ame kerdene.
Avûkatê Demîrele Reyhane Yalçindag û Mesut Beştaş tewrê roniştişî bîyî. Hemsereka DBPyî Salîha Aydenîz, Wekîla HDPyî ya Amedî Semra Guzel, Hemsereka HDPyî ya Amedî Hulya Alokmen û keyeyê Demîrele zî tewrê taqînkerdişê roniştişî bîyî.
Avûkate Yalçindage vist vîrî ke hêzê asayîşî yê tehqîqatî FETO ra ameyî tepiştene û vat: "Ma veradayîş nêwazenê. Ma vanê ke nêbeno ke şima ceza bidê."
Beştaşî vat: "Eşkera yo ke tepiştişê Demîrele huqûqî nîyo."
Heyetê mehkeme bi îdîaya ''endamîya rêxistine'' 7 serrî û 6 mengî cezaya zîndanî daye Demîrele.
